Document ID: /roh_data/filtered/fineweb-2-filterrobots_roh.jsonl.gz/24150

L'avrigl è l'index da consum da la banca UBS creschì da 1,4 sin 1,47 cumpareglià cun il mais avant. Tenor l'UBS èn ils signals positivs vegnids dal turissem e da l'immatriculaziun d’autos novs.
Vacanzas en Svizra empè en l'exteriur
Bain è l’immatriculaziun d’autos novs sa reducida in zic durant l’avrigl. Ma ella è restada stabila sin aut nivel, scriva la banca. Plinavant sa decida la populaziun svizra pli e pli savens per vacanzas aifer il pajais, quai ch’è in agid per il consum privat.
In frain per questa tendenza stabila saja il svilup modest da l'economia e la tema da perder la plazza da lavur.
6 grondezzas per calcular l'index
L’indicatur mussa il svilup dal consum privat en Svizra. Cun ina cumpart da bun 50 pertschient è quel lunschor la pli impurtanta cumponenta dal product naziunal brut da la Svizra. L’index sa cumpona da las suandantas grondezzas:
- immatriculaziun d’autos novs
- commerzi en detagl
- dumber da pernottaziuns da Svizzers en hotels
- index da luna da consuments
- svilup da l’occupaziun
- svieuta da cartas da credit exequida da l’UBS
RR novitads 10:00